da en da nl ca da da de es da da da da da da da da da da da da nb da da da en fr fr da en fr fr de ceb fr fr da da sv da da da da da da da da de da de nl it ca it de en fa fa tr da de tr zh nb en en sv en it sv nb it ja en nl nl en fr en nl id ca nb en da da nb da da da da en en da da da en da da da da da da de da da da da da da da da da da da da da nl da en da da es nl da
Nu falder salgspriserne for både huse og lejligheder | Boligsiden
17.8.2022 06:00:00 CEST | Boligsiden
Nye tal fra Boligsidens Markedsindeks viser, at salgspriserne for villaer og rækkehuse er dalet med 1,0 procent den seneste måned, imens lejlighedspriserne falder med 1,5 procent. Samtidig er prisudviklingen for sommerhuse stagneret.
Priserne på villaer og rækkehuse faldt således med 1,0 procent i juli måned, imens priserne på ejerlejligheder er faldet med 1,5 procent i samme periode.
Et månedligt prisfald i den størrelsesorden er ikke set tidligere i perioden tilbage til 2015, hvor Boligsidens Markedsindeks strækker sig tilbage til. Og udviklingen finder samtidig sted i sommerperioden, hvor priserne førhen typisk er steget en smule.
”Efter flere måneder med stagnerende boligpriser ser vi nu, at priserne for både huse og lejligheder er begyndt at falde. Det er en ventet konsekvens af de ændrede vilkår, som har været gældende for boligkøberne i de seneste måneder,” siger Birgit Daetz, der er kommunikationsdirektør hos Boligsiden og tilføjer:
”Renterne er steget, hvilket har gjort det dyrere at finansiere en ny bolig. Samtidig skal køberne tage højde for stigende energi- og elpriser og en markant stigende inflation, der sætter økonomien for den enkelte husholdning under pres. Det påvirker antallet af bolighandler i et marked, der samtidig er præget af at stigende udbud. Den cocktail er med til at presse priserne ned, da nogle sælgere er nødt til at justere prisen for at få handlen i hus.”
Den nedadgående prisudvikling er gældende i alle regioner for husenes vedkommende, ligesom det med undtagelse af Region Syddanmark også er tilfældet for ejerlejlighederne.
Imens salgspriserne for både huse og lejligheder er faldet den seneste måned, holder priserne for sommerhuse niveauet og har ikke ændret sig i juli måned.
Fælles for alle tre boligtyper er, at salgspriserne fortsat ligger over niveauet på samme tidspunkt sidste år.
Prisudviklingen på boligmarkedet i juli 2022:
Salgspris (kr. pr. kvm.)
(*Boligsidens Markedsindeks beregnes ud fra et tre-måneders glidende gennemsnit. Kilde: Boligsidens Markedsindeks)
Se udviklingen i salgspriserne for villaer og rækkehuse og antal handler i alle kommuner her
Kraftigt dyk i antal bolighandler i juli
Et synligt bevis på at boligkøberne holder igen, er statistikken for antallet af bolighandler. For Boligsidens nye handelstal viser samtidig, at der samlet blev solgt 5.355 boliger i juli.
Det er det laveste månedsniveau indtil videre i 2022, og det er samtidig et juli-resultat for det samlede boligsalg, der ikke er set lavere siden 2012.
”Bolighandlerne har været aftagende i de seneste måneder, men specielt i juli er der sket en opbremsning. Det hænger dels sammen med sommerferien, hvor vi normalt ser lidt lavere aktivitet, og dels skal en stor del af forklaringen findes i de før nævnte forhold med stigende renter, inflation- og øvrige omkostninger. Kort sagt er udfordringerne blevet flere for boligkøberne, og det sætter nu sine spor på boligmarkedet,” siger Birgit Daetz.
Det lavere antal handler i juli er gældende for både huse, lejligheder og sommerhuse.
(*Alle boligtyper dækker over villa, rækkehuse, ejerlejlighed, fritidsbolig, kolonihave, andelsbolig, landejendom, helårsgrund, fritidsgrund og lystejendom. Kilde: Boligsiden)
Har du brug for yderligere kommentarer eller tal for de(n) kommune(r), du dækker. Kontakt kommunikationsdirektør Birgit Daetz, bcd@boligsiden.dk. Telefon: 21210284
På Boligsiden.dk gør vi det nemt for boligkøbere at finde den bolig, de er på jagt efter. Selskabets aktionærer er ejendomsmæglere, ejendomsmæglerkæder og Dansk Ejendomsmæglerforening. Boligsidens Markedsindeks viser aktuelle nøgletal om boligmarkedet, og statistikkerne er baseret på indberetninger fra samtlige af ejendomsmæglernes boligsalg. Boligsiden.dk udgiver løbende artikler om boligmarkedet på www.boligsiden.dk/nyheder og udsender hver måned en række faste pressemeddelelser med udgangspunkt i udviklingen i handelsaktiviteten, salgspriser, salgstid, nedslag og boligudbud.
Følg pressemeddelelser fra Boligsiden
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Boligsiden
Huskøberne har nu mere end 30.000 boliger at vælge imellem4.10.2022 06:00:00 CEST | Pressemeddelelse
Boligsidens nye udbudstal for primo oktober viser, at der nu er mere end 30.000 villaer og rækkehuse til salg i Danmark. Det er første gang siden sommeren 2020, at udvalget er i den størrelsesorden. Samtidig er udbuddet af lejligheder også tilbage på niveau med tiden før coronapandemien.
Flere købte bolig i august, men handlen er fortsat på et lavt niveau15.9.2022 06:00:00 CEST | Pressemeddelelse
Nye handelstal fra Boligsiden viser, at der blev solgt flere boliger i august sammenlignet med juli, hvor handelstallene nåede lavpunktet for i år. Antallet af solgte huse og lejligheder er dog langt fra på niveau med august-tallene fra tidligere år.
Boligpriserne fortsætter den nedadgående tendens i august8.9.2022 06:00:00 CEST | Pressemeddelelse
Nye tal fra Boligsidens Markedsindeks viser, at priserne på ejerlejligheder falder med 1,6 procent i august. Samtidig er priserne for villaer og rækkehuse dalet med 0,5 procent på landsplan, mens vi for første gang i lang tid ser en negativ prisudvikling på sommerhuse.
Udbuddet af huse og lejligheder fortsætter med at stige2.9.2022 06:00:00 CEST | Pressemeddelelse
Nye udbudstal fra Boligsiden viser, at antallet af villaer og rækkehuse til salg er steget med 3,8 procent den seneste måned, ligesom antallet af lejligheder til salg er øget med 4,3 procent i august.
Store forskelle på danmarkskortet: Her stiger udbuddet mest3.8.2022 06:00:00 CEST | Pressemeddelelse
Udbuddet af villaer og rækkehuse er steget over hele landet, men der er store regionale forskelle. Det viser nye udbudstal fra Boligsiden.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022